SUATEA reúnese con IU p’algamar un compromisu pol enseñu públicu
#000004
Representantes de SUATEA y d’IU aconceyaron pa falar de la escuela pública.
#000006
La reunión celebróse el llunes 4 de mayu y ta enserta nel contestu de los contactos que’l nuestru sindicatu ta faciendo coles fuercies polítiques que se presenten a les elecciones a la Xunta Xeneral del 24 de mayu, pa tresllada-yos la realidá de la escuela pública asturiana y les reivindicaciones del colectivu docente, que pasen pela recuperación de les condiciones llaborales anteriores a los recortes, la desixencia de paralizar l’aplicación de la LOMCE n’Asturies y la oficialidá de la llingua asturiana.
#000007
Na reunión, onde taben en representación de SUATEA los compañeros Emma Rodríguez y Faustino Zapico, y d’Izquierda Unida el so coordinador xeneral, Manuel González Orviz, xunta Francisco Rey y María José Miranda Fernández, tratáronse temes como la problemática del colectivu interín, la inclusión de les escueles 0-3 na rede pública, los conciertos educativos, la falta de recursos pal alumnáu con necesidaes educatives especiales, la homologación salarial o la necesidá de la oficialidá de la llingua asturiana.
#000008
La coincidencia foi bien curiosa nos más de los casos, analizando les consecuencies llacerioses de la LOMCE nel sistema educativu, asina como d’unos recortes que tán provocando una baxada de la calidá del enseñu. Dende SUATEA insistimos en que la dotación presupuestaria amañosa pa recuperar instalaciones n’estáu ruinosu, la reducción de les ratios, la meyora de l’atención a la diversidá y la estabilidá de les plantiyes son claves pa recuperar una situación que, si enantes yá yera meyorable, agora necesita una intervención urxente.
#000009
SUATEA saca ocho representantes nes elecciones sindicales
#000010
SUATEA: el sindicatu que fai falta
#000011
Elecciones sindicales. Comprobación de datos personales y meses
#000012
¿Quién firmó’l cese a los 3 años del personal interino?
#000016
Una xuba salarial que mos sigue aprobetayando
#000017